לימודי הרבליסט קליני - מירב
מירב » לימודי הרבליסט קליני (Phytotherapy)
לימודי הרבליסט קליני(Phytotherapy)
"תה קמומיל מעולה לכאב בטן", "לימון עוזר לצינון ולגרון כואב", ו"טיפות אקליפטוס פותחות אף סתום". גם בלי שנשׂים לב, כולנו משתמשים בצמחי מרפא כטיפול מונע ומרפא בחיי היומיום שלנו, ובכל שבוע אנחנו קוראים שיצא מחקר חדש על צמח, שורש, ירק או פרי שהוכח כי הוא מחזק את מערכות הגוף ומונע מחלות.
מסלול הלימודים התלת-שנתי במירב מתחיל בהתוודעות לְמה שאירע כבר לפני כמה אלפי שנים - כלומר בלימוד הפילוסופיה העומדת מאחורי שיטות הטיפול שמקורן בסין העתיקה. משם הוא ממשיך ומגיע עד לרפואה המערבית המודרנית המתקדמת והמעודכנת ביותר.
היכרות עם עולם הצומח - נתוודע לרקע הכללי של רפואת הצמחים ולפילוסופיה שעומדת מאחורי הטיפול הנטורופתי, נלמד על שיטות שונות להכנת חומרים רפואיים, ונתעמק ביסודות התזונה הנכונה, תוך שימת דגש בשימוש חכם במאכלים ובתוספי מזון מהצומח.
יסודות הרפואה המערבית - נתעמק ביחד איתך ביסודות של הרפואה המודרנית, ונלמד את מקצועות האנטומיה, הפיסיולוגיה, הפתולוגיה, הפרמקולוגיה ועבודת המעבדה, ונתוודע לנקודות ההשקה שלהם עם הרפואה ההרבליסטית.
הטיפול ההרבליסטי - לאחר רכישת היסודות התיאורטיים והפרקטיים נלמד כיצד ליישם אותם הלכה למעשה בטיפול. נבנה את המיומנות שלך בתחום הרוקחות, נלַמֵד אותך להכין תכשירים הרבליסטים מגוונים, ונעמיק בתפיסות שונות של אבחון והתאמת אסטרטגיה טיפולית למיגוון רחב של בעיות רפואיות.
מודעות עצמית - כדי לסייע לך להבין את המטופלים שלך טוב יותר, במסגרת הלימודים נשים דגש רב בפיתוח המוּדעוּת העצמית שלך, ונלמד אותך איך לשלב טיפולי גוף ונפש, ממדיטציה ועד לדמיון מודרך, במערך הטיפול ההרבליסטי שלך.
צומח ב-live
ההכשרה המקצועית שלך במירב מגיעה לשיאה בסטאז' מעשי, הכולל התמחות קלינית בפיקוחו של הרבליסט מוסמך.
לימודי הרבליסט קליני בבית ספר "מירב" מוכרים ומאושרים על ידי:
איגוד ההרבליסטים האמריקאי(AHG) ; בוגרי התוכנית זכאים להגיש מועמדות לחברות באיגוד האמריקאי.
איגוד ההרבליסטים הקליניים של עיל"ם (העמותה הישראלית לצמחי מרפא(.
עם סיום הלימודים ועמידה בכל דרישות המסלול נעניק לך תעודת "הרבליסט קליני" של בית הספר מירב, מבית לימודי החוץ של האוניברסיטה הפתוחה.
אנחנו מזמינים אותך ללמוד מקצוע מעשי ומרתק, שיעשיר את עולמך בהיבט הפיסי והנפשי כאחד. לקבלת כל הפרטים ולשיחת ייעוץ חינם יש למלא את הטופס.
מס' הקורס: 84118